নিজস্ব প্রতিবেদক,বিডি নিউজ রিভিউজ ডটকমঃ চট্টগ্রাম, নগরীর বন্দর থানাধীন ১ নং সাইট নিবাসী মরহুম মৌলভী আবুল বশরের ৩য় পুত্র যমুনা স্পেসটেক জয়েন্ট ভেঞ্চার লিঃ এর চেয়ারম্যান, বিশিষ্ট সমাজ সেবক, আলহাজ্ব মো. জোবায়ের গতকাল ভোর সাড়ে পাঁচটায় ভারতের দিল্লির একটি হাসপাতালে হৃদরোগে আক্রান্ত হয়ে ইন্তেকাল করেছেন। (ইন্নাল্লিাহে ….রাজেউন)। মৃত্যুকালে তাঁর বয়স হয়েছিল ৫৬ বছর। ব্যবসায়িক কাজে তিনি সম্প্রতি দিল্লি গিয়েছিলেন। সেখানে রোববার রাতে হার্ট অ্যাটাক হলে তাকে দ্রুত স্থানীয় গঙ্গারাম হাসপাতালে ভর্তি করানো হয় এবং আইসিইউতে থাকাকালীন অবস্থায় গতকাল সকালে তিনি শেষ নিশ্বাস ত্যাগ করেন। তিনি স্ত্রী ও দুই ছেলেসহ অসংখ্য আত্মীয়স্বজন ও গুণগ্রাহী রেখে যান। লাশ দেশে পৌঁছুনোর পর নামাজে জানাজার ব্যাপারে সিদ্ধান্ত নেয়া হবে বলে পারিবারিক সূত্রে জানা গেছে।